《集杜少陵诗句一首奉寄云庵法师》
元代·胡奎

台州地阔海溟溟，南极老人自有星。千崖无人万壑静，老身古有风泠泠。

有时自发钟磬响，芝草琅玕日应长。昏黑应须到上头，安得仙人九节杖。

不见旻公三十年，清诗句句尽堪传。陶冶性灵存底物，晴窗检点白云篇。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。